Koskettava kunniavartio juhlisti satavuotista Suomea Vantaalla
Suomen satavuotista itsenäisyyttä juhlittiin tänä vuonna aivan erityisellä tavalla. Perinteisesti sankarihaudoille on vuosittain laskettu seppeleet ja kynttilät. Näin on tehty N-piirissäkin.
Nyt haudoilla näky poikkesi tavanomaisesta. Sinne oli pyydetty jokaisen vainajan haudalle seisomaan kunniavartioon samanikäinen ja samaa sukupuolta oleva kuin oli pois nukkunutkin.
Aloitteen lähes 30 paikkakunnalla toteutettuun kunniavartioon oli tehnyt tamperelainen Kalervo Sipi, ja se oli osa Suomi 100 -ohjelmaa.
Vuosina 1939-1944 sankarivainajan kohtalon koki koko maassa 94.300 miestä ja nelisensataa naista.
Pyhän Laurin kirkon vieressä sankarihaudoilla seisoi Itsenäisyyspäivän aamuna kunniavartiossa 167 nuorta miestä ja yksi nainen, iältään 17-44 -vuotiaita.
Miten nuorilta sankarihaudoilla seisovat näyttivätkään erilaisissa arkiasuissaan. Pääosin parikymp-pisiltä. Ja he ovat juuri sen ikäisiä kuin maatamme aikanaan puolustaneet.
Tällä hetkellä itsenäisessä ja vapaassa Suomessa elävän on vaikea kuvitella, millaisessa paineessa juuri tuon ikäisinä jouduttiin aikanaan taistelemaan, tekemään vaikeita ratkaisuja, venymään ääri-rajoille asti.
Ennen nuorten lippuvartiota Pyhän Laurin kirkossa oli jumalanpalvelus, jossa saarnasi seurakunta-pastori Jaakko Hyttinen, ja yhtenä tekstinlukijana oli vuodenvaihteessa eläkkeelle jäävä Vantaan kaupunginjohtaja Kari Nenonen.
Lipunnosto Martinlaaksossa
Itsenäisyyspäivän aamu alkoi perinteisellä lipunnostolla Martinlaaksossa, nyt jo 41. kerran. Lipun nostivat partiolaiset, tällä kerralla Koskenhaltijat.
Lippulaulun ja Suomen laulun esittivät Vantaan Naislaulajat sekä Oltermannikuoro, johtajanaan Ari Pärnänen.
Puheessaan kansainvälinen johtaja (ID) Markus Flaaming (LC Vantaa / Kaivoksela) totesi, että olemme nyt valmiimpia keskustelemaan asiasta kuin asiasta.
-	Olemme avoimempia kuin aikaisemmin. Olemme myös valmiimpia toimimaan oman maailmankuvamme mukaisesti, mikä merkitsee myös halua yhteistyön kehittämiseen. hän sanoi, mutta muistutti myös poliittisen kulttuurin muutoksesta:
- Poliittisella rintamalla tilanne jatkuu kiistelynä. Poliitikot voisivat toimia rakentavasti, mutta enemmän vaikuttaa siltä, että poliitikon omat tavoitteet vaikuttavat paljon enemmän etenemi-seen kuin Suomen hyvinvointi, hän joutui toteamaan.
Paikalle lipunnostoa seuraaville hän kertoi lionsklubien panoksesta auttamisessa yleisesti ja toteasi –kampanjan tuottaneen lähes kolme miljoonaa euroa nuorten syrjäytymisen eh-käisemiseen ja hyvän elämän tukemiseen.
-	On ollut hieno päivä elää itsenäisessä, hyvässä Suomessa, totesi päivän jälkeen PDG Leo Halonen (LC Vantaa/Etelä).
-	Ensin oli lipunnosto aamulla Martinlaaksossa ja sen jälkeen sankarihaudoilla Helsingin pitä-jän vanhan Pyhän Laurin kirkon vieressä oli mahtava tilaisuus kunnioittaa niitä pitäjämme sankareita, jotka antoivat kaikkensa, että me saamme elää, kasvaa ja kehittyä niiden ihmisarvojen puolesta, jotka ovat tärkeintä, mitä voi kuvitella ja mikä sisältyy sanoihin: "rakasta lähimmäistäsi - sinuakin joku rakastaa", Halonen totesi.
Martinlaakso: Thorleif Johansson
Sankarihaudoilla: Antti Tuomikoski
Yleisö ja partiolaiset valmiina lipunnostoon.
Vantaan Naislaulajat ja Oltermannikuoro lauloivat...
ID Markus Flaaming piti tilaisuuden puheen.
Koskenhaltijat hoitivat lipunnoston.
Itsenäisen Suomen lippu heikossa aamutuulen virees...
Aamulla oli lumisade tuloillaan; ei tullut.
LC Hiekkaharju-Sandkulla vei aamulla kynttilät kai...
Omaisten ruusu sankarihaudalla.
Seppeleet laskettuna haudoille.
Aurinko nousi seremonia alun aikana.
Leijonaklubien lippuja Pyhän Laurin kirkon sankari...
Suomen lippu oli seremonian keskiössä.
Lions-klubien yhteisen seppeleen laskivat LC Vanta...
Seppelenauhan teksti oli suomeksi ja ruotsiksi: ”S...
7.12.2017 klo 17:25
Lionstoiminta sai merkittävän huomionosoituksen
Suomen Lions-liitto toivottaa hyvää itsenäisyyspäivää
6.12.2017 klo 09:10